OpenLLM-France/wikimedia huggingface dataset:
# Lugarizko geltokia

Lugaritz Euskotren Trena eragilearen E1, 1K eta E2 lineei dagokien lurpeko geltokia da, Donostiako udalerriko Errotaburu auzoaren parean kokatuta dagoena, Lugaritz muinoan hain zuzen ere, Lugaritz pasealekuko 10. zenbakian.
2005eko martxoaren 10ean inauguratu zen, Donostiako trenbidearen hegoaldeko saihesbidea martxan jartzearekin batera, eta Mugi sistemaren 2. tarifa-gunearen parte da.
Geltokiak bi trenbide eta bi alboko nasa ditu, nasa aldaketa trenbideen gaineko bestibulutik egin daitekela.

## Sarbideak

Geltokiak sarbide bakarra du, kaleko kotan geltokiko bestibulura jotzen dela. Bestibulua trenbideen gainean dago, eta nasetara heltzeko eskailera zein igogailuak daude.
* Lugaritz ibilbidea, 10

## Lotuneak

Geltokiaren kanpoaldean Dbus zerbitzua hornitzen duten bi autobus geraleku daude, eta baita dBizi bizikleta mailegu geltokia ere. Hurrengo lineak geralekuetatik pasatzen dira:
Geriátrico Geraleku zenbakia: 309 :
| Linea | Jatorria | Hurrengo geldialdiak | Norakoa |
| 24 | Larratxo III | Amerika Plaza - Tolosa 111 - Unibertsitatea - Majisteritza - Zumalakarregi 21 | Zumalakarregi 9 |
| Lugaritz Geriátrico Geraleku zenbakia: 313 ||||
| Linea | Jatorria | Hurrengo geldialdiak | Norakoa |
| 27 | Unibertsitatea | Melodi Parkea - Collado - Antso Jakituna 33 - Pº Bizkaia/Pte. Mundaiz - Gernikako Arbola - Mª Cristina Zubia - Pinudi - Euskal Herria - Jai Alai - Erlojua - Mirakruz gaina - Elosegi 111 - Herrera - Renfe Herrera - Pikabea - Santa Barbara - Nerecan - San Martzial - Martillun - Larratxo 46 | Larratxo III |
| B8 | Boulevard 17 | Pinos 7 - Gurutze - Itxas Aurre - Seminario | Avanco |

## Erreferentziak

* ↑ El País. «EuskoTren inaugura con casi cuatro años de retraso la variante ferroviaria de San Sebastián» (Noiz kontsultatua: 2013-02-27).

## Ikus, gainera

* Lugaritz
* Donostia
* Topo
* Euskotren Trena
* Eusko Trenbideak
* dBizi
* Donostiako Tranbia Konpainia

## Kanpo estekak

* Euskotrenen webgunea
* Topo proiektuaren webgunea
* dBiziren webgunea
* Dbusen webgunea
* Datuak: Q12262648
* Multimedia: Lugaritz railway station / Q12262648
# Lugau

Lugau Alemaniako hiri-udalerri bat da, Saxonia estatuan. Azken zentsuaren arabera biztanle zituen, kilometro koadroko azaleran.
# Lugarejos

Lugarejos Guriezoko herria da, Kantabrian. Espainiako Estatistika Institutuaren arabera, 2008an 29 biztanle zituen.

## Kanpo estekak

* Datuak: Q5982541
# Luis Eyzaguirre

Luis Armando Eyzaguirre Silva, Fifo izenez ere ezaguna (1939ko ekainaren 22a) txiletar futbolari ohia da. Ballet Azul izenez ezagutzen den Universidad de Chile futbol taldean atzelari postuan jokatu zuen, eta harekin bost txapelketa nazional irabazi zituen.
1959ko Amerikako Txapelketan jokatu zuen eta FIFAko Munduko Kopan hirugarren postua lortu zuen Txileko selekzio nazionalarekin 1962ko FIFA Munduko Txapelketan eta Santiagoko guduan Txile eta Italiaren artean 2. multzoko partidan gertatutako jokalarietako bat izan zen. 1966ko FIFA Munduko Txapelketan partida bat jokatu zuen. Bere garaiko eskuineko onenetarikotzat hartu zuten, Djalma Santos brasildarraren ondoan. 39 partida jokatu zituen bere herrialdearekin 1959 eta 1966 artean FIFAk futbolaren mendeurrena ospatzeko oroimenezko partidan jokatzera gonbidatutako jokalarietako bat izan zen.

## Erreferentziak

* ↑ 1959 Copa América squads rsssf-n
* ↑ Chile record international footballers rsssf-n

## Kanpo estekak

* Datuak: Q1860897
* Multimedia: Luis Eyzaguirre / Q1860897
# Luis Fernando Dadie

Luis Fernando Dadie Fernandez (Pasaia, Gipuzkoa, 1966ko maiatzaren 17a) euskal herritar futbolaria izan da, 1980ko eta 1990eko hamarkadan ibilitakoa.
1987an irabazi zuen Errealarekin Espainiako Futbol Errege Kopa.

## Ikus, gainera

* Errealeko futbolarien zerrenda

## Kanpo estekak

* (Gaztelaniaz) Jokalariaren informazioa Errealaren webgunean
* Datuak: Q11934248
# Luis Fernandez

Luis Fernandez pertsona ezberdinen izena da:
* Luis Fernandez euskal idazlea.
* Luis Fernández entrenatzaile frantziar-espainiarra.
* Luis Fernandez futbolaria.
* Luis Fernández margolari espainiarra.
* Luis Fernández Ardavín, poeta espainiarra.
* Luis Fernández López, margolari espainiarra.
# Luis Fernando Orozco (aktorea)

Luis Fernando Orozco (Bogotá, Kolonbia, 1943ko apirilaren 8a - 2020ko urtarrilaren 2a) kolonbiar aktorea izan zen.

## Bizitza

Ibilbide profesionala 1960ko hamarkadaren hasieran hasi zuen, antzerkian eta irratigintzan nabarmenduz. 1964an Julio Luzardoren El río de las tumbas filman agertu zen. Hamarkadaren bukaeran Candó telesailean antzeztu zuen. Don Chinche telesail ezagunean, Rugeles aitaren papera antzeztu zuen, bere antzezpenik gogoangarrienetako bat. Lau urte geroago Cigarrito Pérez pertsonaiarena egin zuen Gallito Ramírez izeneko telenobelan.
Carmenza Aristizábal irrati-esatariarekin ezkondu zen. Berarekin hiru alaba izan zituen: Ana María eta Verónica Orozco aktore ezagunak, eta Juliana Orozco hizkuntza modernoetan lizentziaduna.
2020ko urtarrilaren 2an hil zen, 76 urte zituela.

## Filmografia nabarmena
### Zinema

* 2015 - La luciérnaga
* 2009 - El elefante rojo (film laburra)
* 2005 - Imaginum
* 2003 - Bolívar: el héroe
* 1973 - Préstame tu marido
* 1970 - La sombra de un pecado
* 1964 - El río de las tumbas

### Telebista

* 2019 - El general Naranjo
* 2019 - Un bandido honrado
* 2013 - El día de la suerte
* 2012 - El patrón del mal
* 2008 - La pasión según nuestros días
* 2006 - Bandidas
* 2006 - Criminal
* 2005 - El baile de la vida
* 2003 - A.M.A. La Academia
* 2002 - El precio del silencio
* 2001 - María Bonita
* 2000 - Alejo, la búsqueda del amor
* 1998 - Sin límites
* 1997 - Dios se lo pague
* 1997 - Dos mujeres
* 1994 - Café, con aroma de mujer
* 1993 - Crónicas de una generación trágica
* 1993 - Pasiones secretas
* 1989 - La rosa de los vientos
* 1986 - Gallito Ramírez
* 1982 - Don Chinche
* 1980 - La tregua
* 1975 - Yo y tú
* 1974 - Vendaval
* 1969 - Candó
* Datuak: Q80873889
# Luis Ezeiza ikastetxea

Luis Ezeiza eskola Eskoriatzan dagoen lehen hezkuntzako bi eskoletako bat da.

## Eraikuntza

Luis Ezeiza eskolaren eraikuntza, Luis Ezeizak bultzatu zuen, alkate izan zen garaian, 1965 eta 1966 bitartean, baina ez zen 1970 arte eraikitzen amaitu.

## Eraikinak

Luis Ezeiza ikastetxea, Eskoriatzan, bi eraikinek osatzen dute, elkarren arteko distantzia, 20 metrokoa delarik. Gainera, eraikin nagusiak parean duen Udal pilotalekua, Heziketa fisikoko eskoletarako ere erabiltzen da. Eskoriatzako bi eraikin hauetaz gain, Gatzagan ere badu beste bat, Haur hezkuntzakoa, 2000tik. Udal liburutegia ere erabiltzen da.

## Heziketa sistema

1970 eta 1995 bitartean, O.H.O.ko hezkuntza eman zen. Azken urte horretan, heziketa sistemaren aldaketa zela eta, Haur hezkuntza eta lehen hezkuntzako ikasketak ematen hasi zelarik.
Bertan, D eredua eskaintzen da.

## Kanpo estekak

* Luis Ezeiza ikastetxea
* Datuak: Q12262671
# Luis Federico Leloir

Luis Federico Leloir (Paris, Frantzia, 1906ko irailaren 6a - Buenos Aires, Argentina, 1987ko abenduaren 2a) frantses jatorriko biokimikari argentinarra izan zen.

## Biografia

Kimikako ikasketak Buenos Airesen, Ingalaterran eta Estatu Batuetan egin ondoren, Buenos Airesen hartu zuen bizilekua. Hiri hartako unibertsitateko Biokimika Sailaren zuzendari izan zen 1964az geroztik. Gluzidoen metabolismoan parte hartzen duten gai ugari bakartu zituen. 1970ean, Kimikako Nobel saria irabazi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q233985
* Multimedia: Luis Federico Leloir / Q233985
# Luis Felipe Areta

    Artikulu hau atletari buruzkoa da; beste esanahietarako, ikus «Areta (argipena)».
Luis Felipe Areta Sampériz (Donostia, 1942ko martxoaren 28a - ) euskal atleta ohi eta apaiza da. Kirolari moduan luzera jauzian eta jauzi hirukoitzean aditua izan zen.

## Biografia

15 urte zituela, saskibaloiari ekin zion baina José Antonio Gascaren aholkua jarraituz, utzi etaatletismori lotu zion. 1972an kirola uztean, teologia ikasi eta Opus Deiren apaiz bihurtu zen.
Kirol munduan, luzera jauzian eta jauzi hirukoitzean ez ezik atletismoaren beste modalitatetan ere aritu zuen: 100 metro edo dekatloi tartean. Guztietan emaitza onak lortu zituen.

## Markarik onenak

Hona hemen bere markarik onenak:
* Luzera jauzian: 7,70, 1963an.
* Jauzi hirukoitzean: 16,47, 1968an.
* 100 m.: 10.6 segundo, 1961ean.
* Dekatloia: 5.811 puntu, 1965ean.

## Ibilbidea

Hona hemen bere emaitzak txapelketa ofizialetan:
| Urtea | Txapelketa | Lekua | Postua | Froga |
| 1960 | Olinpiar Jokoak | Erroma (Italia) | 31.a (K) | Luzera Jauzia |
| 1960 | Olinpiar Jokoak | Erroma (Italia) | 26.a (K) | Jauzi Hirukoitza |
| 1962 | Joko Iberoamerikarrak | Madrid (Espainia) | 1.a | Luzera Jauzia |
| 1962 | Joko Iberoamerikarrak | Madrid (Espainia) | 1.a | Jauzi Hirukoitza |
| 1963 | Mediterranear Jokoak | Napoli (Italia) | 1.a | Luzera Jauzia |
| 1963 | Mediterranear Jokoak | Napoli (Italia) | 1.a | Jauzi Hirukoitza |
| 1964 | Olinpiar Jokoak | Tokio (Japonia) | 6.a | Luzera Jauzia |
| 1964 | Olinpiar Jokoak | Tokio (Japonia) | 20.a (K) | Jauzi Hirukoitza |
| 1967 | Mediterranear Jokoak | Tunis (Tunisia) | 1.a | Jauzi hirukoitza |
| 1968 | Pista Estaliko Europako Atletismo Txapelketa | Madrid (Espainia) | 3.a | Luzera jauzia |
| 1968 | Olinpiar Jokoak | Mexiko Hiria (Mexiko) | 12.a | Luzera Jauzia |
| 1971 | Europako Atletismo Txapelketa | Helsinki (Finlandia) | 10.a | Jauzi hirukoitza |
(K) = Kalifikazioan

## Erreferentziak

* ↑ Auñamendi Entziklopedia
* ↑ www.sports-reference.com
* Datuak: Q144466
# Luis Felipe Castillo

Luis Felipe Castillo,, (Fantino, Dominikar Errepublika, 1995eko martxoaren 10a), beisbolean lehiatzen den kirolari dominikarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina lortu zuen Dominikar Errepublikaren taldearekin, Japoniaren eta AEBko taldeen atzetik.
Taldea, honako hauek osatzen zuten: Darío Álvarez, Gabriel Arias, Jairo Asencio, Luis Felipe Castillo, Jumbo Díaz, Junior García, Jhan Mariñez, Cristopher Mercedes, Denyi Reyes, Ramón Rosso, Ángel Sánchez, Raúl Valdés, Roldani Baldwin, Charlie Valerio, José Bautista, Juan Francisco, Jeison Guzmán, Erick Mejia, Gustavo Nuñez, Emilio Bonifácio, Melky Cabrera, Johan Mieses, Yefri Pérez eta Julio Rodriguez-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa. |

## Erreferentziak

* ↑ Luis Felipe Castillo olympedia.org (Ingelesez)

## Kanpo estekak

* Datuak: Q107476082
* Multimedia: Luis Castillo (pitcher, born 1995) / Q107476082
# Lussac (Itsas Charente)

Lussac Frantziako udalerria da, Itsas Charente departamenduan dagoena, Poitou-Charentes eskualdean. 2013an 61 biztanle zituen.

## Demografia
### Biztanleria

2007an Lussac udalerrian erroldatutako biztanleak 49 ziren. Familiak 20 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 8 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 26 etxebizitza zeuden, 23 familiaren etxebizitza nagusia ziren, 2 bigarren erresidentzia ziren eta 1 hutsik zegoen. 24 etxeak ziren eta 1apartamentu bat zen. 23 etxebizitza nagusietatik 10 bere jabearen bizilekua ziren, 12 alokairuan okupaturik zeuden eta 1 doan lagata zegoen; 3 etxek bi gela zituzten, 4 etxek hiru zituzten, 5 etxek lau zituzten eta 11 etxek bost zituzten. 20 etxek euren parking plaza propioa zuten azpian. 10 etxetan ibilgailu bat zegoen eta 11 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Lussac udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 0 | 70-74 | 8 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 4 | 50-54 | 4 |
| 0 | 45-49 | 0 |
| 4 | 40-44 | 0 |
| 0 | 35-39 | 4 |
| 0 | 30-34 | 0 |
| 4 | 25-29 | 4 |
| 0 | 20-24 | 0 |
| 0 | 15-19 | 0 |
| 4 | 10-14 | 4 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 32 ziren, horien artean 24 aktiboak ziren eta 8 inaktiboak ziren. 24 pertsona aktiboetatik 21 lanean zeuden (12 gizon eta 9 emakume) eta 3 langabezian zeuden (1 gizon eta 2 emakume). 8 pertsona inaktiboetatik 6 erretiraturik zeuden, 1 ikasten zegoen eta 1 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra garraio enpresa batena zen.
2000. urtean Lussac udalerrian 4 nekazaritza-ustiategi zeuden, 216 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1441186
* Multimedia: Lussac (Charente-Maritime) / Q1441186
# Lussac-les-Châteaux kantonamendua

Lussac-les-Châteaux kantonamendua Frantziako kantonamendu bat da. Vienne departamenduan dago, Akitania Berria eskualdean. Guztira 25 udalerri ditu eta Lussac-les-Châteaux da bere hiriburua.

## Kanpo estekak

* Datuak: Q945787
# Lussagnet-Lusson

Lussagnet-Lusson (okzitanieraz Luçanhet-Luçon) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q176295
* Multimedia: Lussagnet-Lusson / Q176295
# Legutioko gudua

Legutioko gudua 1936ko udazkenean Gerra Zibilean izen bereko herrian eginiko gudua izan zen.

## Aurretikoak

Espainiako Bigarren Errepublikak Bizkaia, Araba eta Gipuzkoa herrialdeei autonomia eman zienerako, jadanik 1936ko uztailaren 17 eta 18ko altxamendua martxan zegoen. Araba altxatuen eskuetan zegoen eta frankistek ia Gipuzkoa osoa hartu zuten.
1936ko irailean Eusko Jaurlaritzak Eusko Gudarostea sortu eta Errepublikaren alde borrokatzen ari ziren ideologia ezberdinetako batailoiak batu zituen. Horrela, Bizkaia eta mendebaldeko Gipuzkoa defenditu zituen, Molak zuzendutako tertzio karlisten aurka.

## Prestaketa

1936ko udazkenean altxatutakoek Madril hartzeari ekin ziotenez, Errepublikako Gobernuak Eusko Jaurlaritza sortu berriari frontea haustea eskatu zion. Eusko Jaurlaritzak Legutioko erasoa antolatu zuen: 29 batailoi —5 ingeniari konpainiak lagunduta—, 25 kanoi eta 8 gerra-gurdi aukeratu zituen Gasteiz konkistatzeko. Operazio horren helburua altxatuek Sevilla eta Irun artean zuten komunikazio-lerroa zatitzea zen.
Erasoa hiru ardatzetan banandu zen:
* Lehenengo lerroak, Amurriotik aterata, Murgia hartu behar zuen
* Bigarren lerroak, Otxandiotik aterata, Legutio hartu behar zuen.
* Hirugarren lerroak Arlaban eta Izuskitza hartu behar zituen.
Behin posizioak hartuta, Arabako lautada errepublikarren kontrolpean izango zatekeen, Gasteiz barne.
Bestetik, Santandertik ateratako armada errepublikarrak Espinosa de los Monteros eta hortik Miranda Ebro hartzeko plana zabaldu zuen, eta Eusko Jaurlaritzak Murgia erasotzeko plana desegin.

## Gudua

1936ko azaroaren 30ean, artilleriak bonbardatzeari ekin zion, eta infanteriaren erasoarentzat eremua prestatu zuen. Errepublikarrek Legutiotik 3 kilometrotara kokatu eta herria setiatu zuten. Legutio erreketeen konpainia batek, mendi-batailoi bik, metrailadore-atal batek eta armada erregularraren kanoi-bateria batek defendituta zegoen, guztira 600 lagun.
Abenduaren 1 eta 2an gudariek Legutio setiatzeari ekin bazioten ere, defendatzaileek bereari eutsi zioten. Murgia hartzeko erasoa bertan behera utzi zutenez, atzeguardiak errefortzuak bidali ahal zituen. Bakoitzak bere bostean egon zen zenbait egunez. Abenduaren 10ean beste erasoaldia egin bazuten ere, defendatzaileek aurka egin zuten. Gudariek azken saiakera abenduaren 18an egin zuten, eta orduan ere kale egin zuten.
Erasotzaileek 1.000 erori inguru izan zituzten.

## Erreferentziak

* ↑ (Ingelesez) Gabriel Jackson, The Spanish Republic and the Civil War, 1931-1939 (1965), 384. orr.
* ↑ (Ingelesez) Hugh Thomas, The Spanish Civil War, (2001), 397. orr.
* ↑ (Gaztelaniaz) «La batalla de Villarreal: 30 de noviembre–24 de diciembre de 1936»
* ↑ (Gaztelaniaz) Jon Irazabal Agirre: La Guerra Civil en el Duranguesado (1936-1937), Abadiño: Gerediaga Elkartea, 2007. ISBN 84-933999-7-3
* ↑ (Gaztelaniaz) Stanley G. Payne: El Nacionalismo Vasco. ISBN 84-7235-196-3

## Kanpo estekak

* Carlos A. Pérez: "Villarreal de Álava: crónica de una incompetencia militar"
* Datuak: Q3077872
# Legunbe

Legunbe Araba eta Nafarroako probintzien artean dagoen mendia da, Urbasako mendigunearen ondoan, Entziako mendilerroan ekialdeen kokatutakoa dena.
Gailurrak 1.129 metro ditu.

## Abiapuntuak

* Andoindik: Ordu bi.
* Urbasako mendatetik: Ordu bat eta 45 min.

## Ikus, gainera

* Arabako mendiak
* Nafarroa Garaiko mendiak

## Kanpo estekak

* Legunbe luberri.net webgunean
* Datuak: Q12262068
# Legrand (enpresa)

Legrand ekipamendu elektriko arloan lan egiten duen Frantziako enpresa da. Frédéric Legrandek taldea 1904an sortu zen eta Limogestik mundu osoan lan egiten du.

## Kanpo estekak

* Datuak: Q636755
* Multimedia: Legrand / Q636755
# Legrandita

Legrandita fosfato motako minerala da.

## Ezaugarriak

Legrandita fosfato mineralaren formula kimikoa hau da: ${\ce {Zn2(AsO4)(OH) * H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Legrandite: Mineral information, data and localities.» www.mindat.org (Noiz kontsultatua: 12-05-2019).
# Leguernita

Leguernita mineral bat da.

## Ezaugarriak

Leguernita elementu kimiko mineralaren formula kimikoa hau da: ${\ce {Bi38O42(SO4)15}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Leguernite: Mineral information, data and localities.» www.mindat.org (Noiz kontsultatua: 12-05-2019).
# Leizaran Mariezcurrena

Leizarán Mariezcurrena Hnos. (euskaraz Leitzaran Mariezkurrena anaiak) Nafarroako autobus enpresa da.
Jatorria Eratsun udalerrian du, Leitza-Tolosa eta Doneztebe-Leitza-Iruñea ibilbideak burutzeaz gain beste hainbat ibilbide eta zerbitzu ere eskeintzen ditu.

## Kanpo estekak

* Leizarán Mariezcurrena Hnos autobus enpresaren weebgunea
* Datuak: Q20492313
# Leize (argipena)

Leize hitzak esanahi zenbait ditu:
* leize edo haitzuloa, zulo sistema naturala;
* Leizea, Pío Barojaren ipuina.
# Leize (espeleologia)

Leizea, halaber leize-zuloa, osina edo troka, bertikaltasun handiko haitzuloa da. Lurrazalean daudenak, kareharrian eragindako karst higadura prozesu baten bidez edo barrunbe baten sabaiaren hondoratzeagatik sortu ohi dira. Kasu horretan lur azalean sortzen den depresio edo sakonuneari dolina deritzo.
Urpekoak ere izan daitezke, itsas hobi sakonak kasu.

## Erreferentzia

* ↑ «Leize». Euskaltzaindiaren Hiztegia.

## Ikus, gainera

* Dolina
* Zenote

## Kanpo estekak

* Datuak: Q1435994
* Multimedia: Pit caves / Q1435994
# Leizaundia

Leizaundia Nafarroa Behereko Pirinioetako mendi bat da, Urkulu mendilerroa osatzen duten bostetako bat. Pirinioetako mendilerro hau osatzen duten bost mendietatik, txikiena da Leizaundia, 1179 metroko garaierarekin.

## Abiapuntuak

Orbaitzetako antzinako arma lantegitik, Azpegiko lepo eta nekropolitik Organbidea izeneko mugako pasabidera iristen den bidetik abiatua behar da. Organbidean, mugaz gain, harrespila eta trikuharria ere badaude. Hemen, metro batzuk gehiagoz jarraitzen da bidea Donibane Garazi eta Ezterenzubirantz, ondoren, ezkerretarantz doan bide bat hartzeko, gorantz doana Leizaundiako txabolarantz. Tontorra oso hurbil geratzen da, iparmendebalderantz. Bertara iritsi aurretik, izena ematen dion osinetik igarotzen da. Tontorraren oinean Urkulu izeneko borda dago. Bertatik, mugalerroa jarraituz, hurbil dagoen Urkulu mendira igo daiteke.
Jeitsierarako, interesgarria da iparraldeko aurpegitik egitea, aurpegi hau estaltzen duen pagadia zeharkatuz. Donibane Garazirantz doan bidera irtetzen da, eta eskumatik Organbideare iristen da, eta ondoren hasierako puntura.
Esterenzubiko igoerak oso erraztuak daude Organbideako lepoko bideagatik.

## Kanpo estekak

* Datuak: Q12262134
# Leizaola lehendakariaren kalearen 21. eta 27. zenbakiko etxebizitzak

Leizaola lehendakariaren kalearen 21. eta 27. zenbakiko etxebizitzak Bizkaiko Bilbo hiriburuan dagoen etxebizitza eraikin bat da.

## Kokalekua

Abandoibarra auzoan dago, Leizaola lehendakariaren kalea 21. eta 27. zenbakietan, eta Hotel Meliá Bilbao, Eduardo Victoria de Lecea pasealekua, Casilda Iturrizar parkea, Zubiarte merkataritza-gunea eta Parkeder eraikinaren artean.

## Historia

2005ean Peña Gantxegi, Rocio Peña eta Mario Sangalli arkitektoek proiektatu eta eraiki zuten.

## Eraikina

Material bakarreko gorputz bat osatzen du, bere lau aldeak sakontasun ezberdinetako plano ezberdinez osatuak daude, forma irregularretako perimetro apurtuez egituratuak.

## Kanpo estekak

* Mena kalearen 11. eta 17. zenbakietako eraikina. Bilbaoarquitectura.com (Gaztelaniaz)
* Datuak: Q23890881
* Multimedia: Lehendakari Leizaola 27, Bilbao / Q23890881
# Leizateka

Leizateka, Iparraldea probintzian topa dezakegun euskal mendia da. Arnostegiko lepoan hasi eta iparralderantz luzatzen den mendikateko gailur nagusietakoa dugu Leizateka. Donejakue bidea mendi honen ekialdeko saihetsetik igaro eta Bentarteko lepoaren bila igotzen da. Inguru hauetaz ari garelarik, ezinbestekoa izaten da Orreagako gudaldia aipatzea, euskaldunek Europako armadarik indartsuenetako bat garaitu zuten borroka mitikoa.

## Kanpo estekak

Leizateka, http://www.euskal-herria.org/.
# Leizea (Pío Baroja)

    Artikulu hau Leizea ipuinari buruzkoa da; beste esanahietarako, ikus «Baroja».
Leizea, gaztelaniazko jatorrian La sima, Pío Barojaren ipuina da, sineskeriaren eta erlijioaren aurkako mezu garbia duena.

## Sinopsia

Iluntzean ahuntzain batek, mutil laguntzailarekin batera, ahuntzak jeisten ditu menditik herrira. Bidean akerrak ihes egin eta leize baten ertzean gelditzen da. Akerraren jabea sorgina omen den herriko emakume bat da. Harrapatu nahina, mutila eta akerra biak erortzen dira leize barrura. Ahuntzaina herriko gazteluan babesten diren artzainen bila doa laguntza bila eta leizera inguratzen dira, baina gazte bat bakarrik ausartzen da jeistera. Guztiz beldurtuta igotzen da, ordea, deabrua ikusi duela kontatuz. Herritarrak ere inguratzen dira leizera, apaiza buru dutela eta otoitz eginez, baina ez dute ezer egiten haurra erreskatatzeko, ondorengo hiru egunetan zehar mutilaren garrasiak entzun ziren arren.

## Kanpo estekak

* Datuak: Q12262137
# Madison konderria (Alabama)

Madison konderria (ingelesez: Madison County) Alabamako konderri bat da, Ameriketako Estatu Batuetan. Hiriburua Huntsville da. 2010eko zentsuaren arabera 334.811 zituen, 2104,89 kilometro koadroko azaleran.

## Geografia

Madison konderriak 2104,89 kilometro koadro ditu. Horietatik 28,77 ura dira. Beste 2076,12 lurra dira. Biztanleria dentsitatea 159,06 da.

## Demografia

2010eko zentsoan bizi ziren 334,811 pertsonetatik 234,267 txuriak edo hispanoak dira. 81,326 beltzak edo afroamerikarrak. 2,884 amerikar natiboak ziren eta 441 Hawaii edo Pazifikoko irletako natiboak. 8,433 asiarrak ziren. bukatzeko euren burua arraza bat baino gehiagotan 7,460 pertsonek kokatzen zuten.

### Biztanleria piramidea
## Kanpo estekak

* Datuak: Q493715
* Multimedia: Madison County, Alabama / Q493715